recursal/SuperWikiNEXT-32B huggingface dataset:
**בלוק פארטי** (באנגלית: **Bloc Party**) היא להקת אינדי רוק אנגלית. חברי הלהקה הם קלי אוקרקה (זמר וגיטרה מלווה), ראסל ליסאק (גיטרות), גורדון מואקס (בס) ומאט טונג (תופים).

היסטוריה
--------

הלהקה הוקמה ב-1999 בזמן פסטיבל רדינג בידי אוקרקה וליסאק. הם הכירו שנה קודם לכן בלונדון ב-1998 בזמן לימודי התיכון ונתקלו זה בזה בפסטיבל. מואקס הצטרף ללהקה לאחר פרסום מודעה במגזין NME, בעוד שלטונג נערכו מבחני קבלה.

לאחר החלפת שמות רבים: Union, Superheroes of BMX, The Angel Range, Diet החליטו חברי הלהקה על השם הנוכחי בספטמבר 2003. לדברי מואקס מהות השם היא משחק מילים על המונח "Bloc Party", שפירושו באנגלית הוא גם "גוש חוסם" (בפוליטיקה) וגם "מסיבת רחוב".

אלבום הבכורה של הלהקה יצא בפברואר 2005 ונקרא Silent Alarm. הוא הגיע למקום השלישי במצעד המכירות הבריטי וב-NME הכריזו עליו כאלבום השנה. באותה השנה באוגוסט יצא האלבום Silent Alarm Remixed, אלבום רמיקסים לשירי הלהקה. בין האמנים שתרמו את גרסאותיהם לאלבום נמנים ליידיטרון, מוגוויי ועוד.

בפברואר 2007 יצא אלבומה השני של הלהקה, A Weekend in the City. ב-7 ביולי 2007 השתתפה הלהקה בלייב ארת' והופיעה באצטדיון ומבלי בלונדון. באוגוסט 2007 יצאה הלהקה לסיבוב הופעות באוסטרליה ובניו זילנד.

ב-21 באוגוסט 2008 יצא אלבומה השלישי של הלהקה, Intimacy. הסינגל הראשון מתוכו, Mercury, יצא ב-11 באוגוסט.
באותה השנה בספטמבר יצאה הלהקה לסיבוב הופעות בצפון אמריקה ובקנדה.
חברי הלהקה הודיעו שבתחילת 2009 הם יצאו לסיבוב הופעות בממלכה המאוחדת.
זה יהיה סיבוב ההופעות הראשון שלהם בממלכה מאז דצמבר 2007.

באוקטובר 2009 יצאה הלהקה להפסקה כדי שחבריה יוכלו להתמקד בפרויקטים צדיים.
בספטמבר 2011 חזרו חברי הלהקה לעבוד יחד.
באוגוסט 2012 יצא אלבומה הרביעי של בלוק פארטי, Four.

הלהקה מושפעת מהקיור, הסמאשינג פאמפקינס, סוניק יות', פיקסיז וג'וי דיוויז'ן. בעיתונות נהוג להשוות אותה גם לפרנץ פרדיננד.

דיסקוגרפיה
----------

### אלבומי אולפן

* 2005 - Silent Alarm
* 2007 - A Weekend in the City
* 2008 - Intimacy
* 2012 - Four

### אלבומי רמיקס

* 2005 - Silent Alarm Remixed

קישורים חיצוניים
----------------

ויקישיתוף מדיה וקבצים בנושא **בלוק פארטי** בוויקישיתוף
* 

* אתר האינטרנט הרשמי של בלוק פארטי
* בלוק פארטי, ברשת החברתית פייסבוק

* בלוק פארטי, ברשת החברתית טוויטר

* בלוק פארטי, ברשת החברתית אינסטגרם

* בלוק פארטי, סרטונים בערוץ היוטיוב

* בלוק פארטי, במסד הנתונים הקולנועיים IMDb (באנגלית)

* בלוק פארטי, באתר אייטונס (באנגלית)

* בלוק פארטי, באתר ספוטיפיי

* בלוק פארטי, באתר סאונדקלאוד (באנגלית)

* בלוק פארטי, באתר Last.fm (באנגלית)

* בלוק פארטי, באתר AllMusic (באנגלית)

* בלוק פארטי, באתר MusicBrainz (באנגלית)

* בלוק פארטי, באתר דיזר

* בלוק פארטי, באתר Discogs (באנגלית)

* בלוק פארטי, באתר Songkick (באנגלית)

* בלוק פארטי, באתר Genius

* בלוק פארטי, באתר SecondHandSongs

* בלוק פארטי, באתר בילבורד (באנגלית)

* בלוק פארטי, באתר טיידל (באנגלית)
* רז ישראלי, האבנים המדרדרות: בלוק פארטי ויהסייר רק סובלות מהצלחת אלבום הבכורה, באתר nrg‏, 29 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6008930
* BnF: cb14617773s (data)
* GND: 10336919-3
* ISNI: 0000 0001 2353 6105
* LCCN: no2005021047
* MusicBrainz: 8c538f11-c141-4588-8ecb-931083524186
* NKC: xx0087199
* SUDOC: 085677213
* VIAF: 1803145857129922922766
* WorldCat (עם VIAF): 1803145857129922922766

 |
**אליזבת הבליק-לינדמן** (בגרמנית: **Elisabeth Hablik-Lindemann**;‏ 23 באוגוסט 1879 – 15 באוגוסט 1960) הייתה אומנית מעצבת בדים ואורגת תמונות.

ביוגרפיה וקריירה
----------------

אליזבת לינדמן הייתה בתם של אוטו לינדמן (1849–1924) ואשתו אנה מרגרטה, לבית דורן (1857–1916). מגיל 18 עד 21 למדה בבית ספר לציור בדרזדן וקיבלה הכשרה כשרטטת. 1900/01 למדה בסטודיו הפרטי של פריץ קליינמפל, ואז עבדה שנה בסטודיו לעיצוב עבודות יד בחברת אנה קון. לאחר מכן היא חזרה לעיר הולדתה ועברה משם לשוודיה. כאן למדה בבית הספר לאריגה "Handarbetets vänner" בניהולה של אנייס בראנטינג (1862–1930).

בשנת 1902 הקימה לינדמן בית מלאכה לאריגה ומוזיאון במלדורף, שאותם היא ניהלה בעצמה עד 1907.  ב -10 ביוני אותה שנה היא התחתנה עם האמן ונצל הבליק, איתו נולדה לה שתי בנות. לאחר מכן עברה לאיצהו, שם היא גרה עם משפחתה ועבדה. היא ניהלה שם את עסקיה כ"מפעל האריגה הידנית הבליק-לינדמן ". במהלך מלחמת העולם הראשונה הייתה זו חברה קטנה שזכתה במהרה לתהילה בינלאומית.

בשנת 1912 הצטרפה הבליק-לינדמן ל- Werkbund הגרמני. בתור אורגת, היא ניסתה לקרב את טכניקות האריגה המסורתיות לטעמים של זמנה באמצעות דוגמאות ודפוסי צבע לא שגרתיים ולייצר בדים שעומדים בסטנדרטים הגבוהים ביותר. היא הצליחה לעבוד באופן יצירתי ולשלב זאת עם תחושה של הכיוון המעשי. הסדנה שלך מילאה תפקיד מכריע בכך שמסחר האריגה הגרמני צבר מוניטין חדש. היא נחשבה "אם אריגת היד" בחוגי מומחים.

אחוזת הקבר של משפחת לינדמן - הבליק
אליזבת הבריק-לינדמן נפטרה ב -15 באוגוסט 1960 באיצהו ונקברה עם בעלה בבית העלמין הפרטי של משפחתה בנורדהסטדט.

מוזיאון ונצל הבריק, על שם בעלה, הקדיש לה תערוכה בשנת 2009. 

בתה הביאה את ציוד הסדנה לאשראם סרי אורובינדו בפודוצ'רי, הודו. שם המשיכה לייצר את העיצובים של אליזבת הבריק-לינדמן בעבודת יד.

הערות שוליים
------------

1. ↑  Auf den Spuren von Lindemann-Hablik, Buergerverein für Heide und Umgebung (ב־)
2. ↑  Hamburger Abendblatt- Hamburg, Elisabeth Lindemann: Würdigung einer Künstlerin, www.abendblatt.de, ‏2009-03-03 (ב־)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1021558931
* PIC: 384569
* ULAN: 500472219
* VIAF: 23016096
* WorldCat: viaf-242826028

 |
**ספניה GTA** (באנגלית: **Spania GTA**) לשעבר **GTA מוטור** (באנגלית: **GTA Motor**) היא יצרנית מכוניות-על, שבסיסה בולנסיה שבספרד. היא הוקמה בשנת 2005 על ידי דומינגו אוצ'ואה. היא התפרסמה בעולם בעקבות מכונית העל הראשונה שלה והנוכחית, GTA ספאנו, שמיוצרת באופן מלא משנת 2013.

דגמים
-----

### GTA ספאנו

היא מכונית על במרכב קופה בעלת מנוע בנזין V10 צילינדרים בנפח 8.3 ליטר טווין טורבו המספק כ-840 כ"ס ב-6,300 סל"ד או מנוע בנזין V10 צילינדרים בנפח 8.0 ליטר טווין טורבו המספק כ-925 כ"ס ב-6,300 סל"ד. המהירות המרבית שלה עומדת על 350 קמ"ש (למנוע 8.3 ליטר) או 370 קמ"ש (למנוע 8.0 ליטר). התאוצה מ-0 ל-100 קמ"ש אורכת 3.0 שניות במנוע 8.3 ליטר ו-2.9 שניות במנוע 8.0 ליטר.

גלריה
-----

* GTA ספאנוGTA ספאנו

קישורים חיצוניים
----------------

ויקישיתוף מדיה וקבצים בנושא **ספניה GTA** בוויקישיתוף
* 

* אתר האינטרנט הרשמי של ספניה GTA (באנגלית)

הערות שוליים
------------

1. ↑  Entrevistamos a Domingo Ochoa, director ejecutivo de GTA y padre del GTA Spano, באתר Diariomotor, ‏23 בינואר 2012 (בספרדית)

| ספניה GTA |
| --- |
| אישיים | דומינגו אוצ'ואה - מייסד ומנכ"ל החברה |  |
| כלי רכב | GTA ספאנו |
פרוונית שחורה, הנציג היחיד מהמשפחה בישראל
טרנטולת קינג בבון
**פרווניתיים** (שם מדעי: Theraphosidae; נקראים גם **טרנטולות**) היא משפחת עכבישים גדולי ממדים מהקבוצה מיגלומורפה, המכילים את המינים הכבדים ביותר מבין העכבישים החיים, כשהגדול מביניהם הוא תראפוזה בלונדי שמוטת רגליו מגיעה עד ל-30 ס"מ ומשקלו ל-130 גרם. כפי ששם המשפחה מרמז הם בעלי שערות צורבות דמויות פרווה לאורך גופם.

מינים אלה חיים לאורך האזור הטרופי והאזור הסובטרופי בכל היבשות, והמין פרוונית שחורה מצוי בטבע בישראל.

בהתאם לנתונים של World Spider Catalog המשפחה כוללת כ-150 סוגים.

תת-משפחות
---------

* Acanthopelminae
* Aviculariinae
* Eumenophorinae
* Harpactirinae
* Ischnocolinae
* Ornithoctoninae
* Poecilotheriinae
* Selenocosmiinae
* Selenogyrinae
* Spelopelminae
* Stromatopelminae
* Theraphosinae
* Thrigmopoeinae

מאפיינים
--------

בני משפחת הפרווניתיים ניזונים מחרקים, עכברים ויונקים קטנים, לטאות, צפרדעים, עטלפים ועופות קטנים. הפרווניתיים נפוצים כמעט בכל חצי הכדור הדרומי ואף מצפונה לו. בית הגידול הטבעי של הטרנטולות שוכנות הקרקע הוא עלי שלכת יבשים שנשרו אל הקרקע ומחילות, או מחילות תחת אבנים וגזעי עצים. לעיתים ישכנו תחת עצם כלשהו אף ללא מחילה. הטרנטולות שוכנות העצים חיות, כפי שמרמז שמן, על צמחייה מסוגים שונים, שיחים ואף על צמרות עצים.

בכל הטלה של בני משפחת הפרוונית מטילה הנקבה בין 100 ל-2000 ביצים, עליהם היא שומרת במשך 6–7 שבועות, בהתאם למין.
אורך החיים של הטרנטולות הוא מהגבוהים בעולם פרוקי הרגליים: הנקבות יכולות לחיות במינים מסוימים עד ל-50 שנים. הזכרים מאריכי חיים פחות ותוחלת חייהם 5–12 שנים, בהתאם למין.

מוטת הרגליים של טרנטולה בוגרת יכולה להגיע עד ל-30 סנטימטר. על אף גודלן ודמותן המאיימת, הפרווניות לרוב אינן מזיקות לאדם, אלא לכאלה הרגישים במיוחד לנשיכותיהן. גופן של רוב הטרנטולות מכוסה שערות דקות ומבריקות, מעין קטיפה, ובטנן של אלו מהעולם החדש, כמו למשל לבנת הברכיים הענקית מכוסה שערות צורבות, בעלות מנגנון נעיצה חד כיווני, שמועפות בעת הצורך על התוקף, וגורמות לגירוי. טרנטולות אלו בדרך כלל אינן נושכות, והארס משמש אותן אך ורק לתפיסת הטרף ושיתוקו. לעומתן, טרנטולות מהעולם הישן, כמו הקובלט בלו, מסתמכות על ארסן החזק יותר, ואין להן שערות צורבות.

בארץ ישראל מין אחד מוגדר ממשפחת הפרווניתיים, פרוונית שחורה, שלא נחקר דיו (קיימים בו לפחות שלושה מינים שטרם סווגו), ונחשבה בעבר לגדולה בעכבישי ישראל.

קישורים חיצוניים
----------------

ויקישיתוף מדיה וקבצים בנושא **פרווניתיים** בוויקישיתוףאסף רונאל, צפו: עכבישי ענק צדים חיות באמזונס, באתר הארץ

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* רבייה אצל טרנטולות(הקישור אינו פעיל)
* אנטומיה של הטרנטולה(הקישור אינו פעיל)
* פרווניתיים, באתר אנציקלופדיה בריטניקה (באנגלית)

הערות שוליים
------------

1. ↑  פרוונית שחורה באתר *חרקים עולם קטן בגדול*
2. ↑  אלכס דורון, עכביש ענק התגלה בישראל, באתר nrg‏, 13 בינואר 2010

|  |  |
| --- | --- |
| בקרת זהויות עריכת הנתון בוויקינתונים | 
* GND: 4127132-4
* LNB: 000298812
* NKC: ph117149

 |
**החברה האמריקאית להיסטוריה של תכנון עירוני ואזורי** (באנגלית: The **Society for American City and Regional Planning History** בראשי תיבות: **SACRPH**) הוא מלכ"ר לא ממשלתי אמריקאי שהוקם במטרה לשמר ולייעץ בנושא של היסטוריה של תכנון עירוני בצפון אמריקה. הארגון הוקם בשנת 1986 באוהיו, ארצות הברית. 

בארגון כ-300 חברים העוסקים בתחומי אדריכלות, תכנון עירוני, היסטוריה, איכות הסביבה, אדריכלות נוף, מעצבי מדיניות ציבורית, שימור מבנים, ורכזי קהילה העובדים בשיתוף פעולה עם סטודנטים וחוקרים מכל רחבי ארצות הברית ושאר העולם. בנוסף, הארגון גם מפרסם ספרים ומוציא לאור את כתב העת האקדמי המקוון: "Journal of Planning History". 

הארגון נוהג גם לארגון טקסי פרסים ומעניק ייעוץ אדריכלי לערים שונות ברחבי ארצות הברית. הארגון גם נותן את חסותו ל-"ועידה הלאומית בנושא ההיסטוריה של תכנון ערים". בשנת 2013 התקיימה הוועידה בטורונטו, קנדה. הארגון הוא חבר מלא ב-החברה הבינלאומית להיסטוריה של תכנון עירוני.

קישורים חיצוניים
----------------

* 

* אתר האינטרנט הרשמי של החברה האמריקאית להיסטוריה של תכנון עירוני ואזורי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007448119105171
* LCCN: n87916551
* SUDOC: 069817456
* VIAF: 138214652
* WorldCat: lccn-n87916551

 |
**ציפורים באביב** (באנגלית: **Birds in the Spring**) הוא סרט הנפשה קצר אמריקאי משנת 1933 מסדרת הסרטים "סימפוניות טיפשיות".

עלילה
-----

בסרט נראות ציפורים שונות בונות קנים ומטפלות בביציהם. זוג אחד ממתין בכיליון עיניים לבקיעה של שלושה ביצים, ואז מזמן בשמחה את כל הציפורים האחרות לראות את הבקיעה החדשה שלהן. הזמן מזנק קדימה עד שהאבקוע יהיה מלא, הם לומדים לשיר ולעוף. אחד הולך לאיבוד וחוקר את האדמה, נתקל בחגבים, ציפורי דבש ואז נחש רעשן שמנסה לאכול את הציפור התינוקת. הציפור מצליחה להוביל את הנחש לקשור את עצמו לקשר, אבל האפרוח תופס מחסה בקן של צרעות. ההורים מחלצים אותו מהצרעות הזועמות, והסרט מסתיים בכך שהציפור האב מכה את האפרוח.

ביקורת
------

ב-21 במרץ 1933, מגזין הסרט היומי אמר: "אחד הסרטים הקטנים והטובים מסוגו שהגיעו. הביצוע הוא שיא האמנות המצוירת בצבע, והרעיון מאחורי הפעולה הוא גם חכם וגם משעשע מאוד. זה מראה ציפורים מקננות באביב, כשהאם בוקעת בסופו של דבר שלישיית צעירים, שלאחר מכן מלמדים אותם לשיר, לעוף וכו'. לילדים או למבוגרים, זה מצחיק."

מדבבים
------

* פורב פולן, מריון דרלינגטון: ציפורים

מדיה ביתית
----------

הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. לפני כן, הסרט הופיע גם בוולט דיסני: סרטים מצוירים קלאסיים, מהדורת זהב מוגבלת: סימפוניות טיפשיות VHS בשנות ה-80.

קישורים חיצוניים
----------------

* "ציפורים באביב", במסד הנתונים הקולנועיים IMDb (באנגלית)
* "ציפורים באביב", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Short Subjects". The Film Daily. נבדק ב-16 בפברואר 2020. `{{cite news}}`:  (עזרה)
**פרוזאורופודה** (שם מדעי: Prosauropoda) היא קבוצה פרפילטית של דינוזאורים צמחוניים מהסדרה בעלי אגן דמוי לטאה והקבוצה דמויי זאורופודים. הם היו מאבותיהם של הזאורופודים הענקיים שהיו הגדולים בבעלי החיים על היבשה. הם חיו בין הטריאס העליון לאמצע תור היורה.

הפרוזאורופודים הקדומים היו ברובם יצורים בינוניים, באורך 4-6 מטר, המסוגלים להלך הן על ארבע והן על רגליהם האחוריות בלבד. שיניהם היו עדינות וייתכן הם גיוונו את מזונם גם בבשר, אם כי לא נמצא לכך הוכחות.

בעבר החשיבו קבוצה זו לטקסונומית, אך כיום רואים בה קבוצת אם, הכוללת את כל המינים מקבוצת דמויי זאורופודים שאינם זאורופודים

מיון
----

בקבוצה נכללים 3 משפחות:

* משפחה פלטאוזאוריים (Plateosauridae)
* משפחה מאסוספונדיליים (Massospondylidae)
* משפחה ריוחזאוריים (Riojasauridae)
* משפחה אנצ'יזאוריים (Anchisauridae) - ייתכן שמבוטלת

גלריה
-----

* פלטאוזאורוספלטאוזאורוס
* אוניזאורוסאוניזאורוס
* לופנגוזאורוסלופנגוזאורוס
* AdeopapposaurusAdeopapposaurus
* פנטידראקופנטידראקו

קישורים חיצוניים
----------------

ויקישיתוף מדיה וקבצים בנושא **פרוזאורופודה** בוויקישיתוף
הדאצ'ה של בוריס פסטרנק בפרדלקינו
**דאצ'ה** (ברוסית: **дача**) הוא כינוי ברוסית לבית הנמצא בשימוש עונתי או לבית משני הנמצא באזור כפרי ליד מרכזים עירוניים. הדאצ'ה נפוצה מאוד ברוסיה ואוקראינה. לרוב, הדאצ'ה תפוסה בחלק מימות השנה על ידי הבעלים, או מושכרת לאנשים אחרים. היא משמשת לנופש ולחופשה קצרה בחודשי הקיץ וגם בשאר ימות השנה.

דאצ'ות מסורתיות בנויות בדרך כלל מעץ ומתאימות לאורח חיים כפרי. בדרך כלל נמצאת לצדן גם חלקת אדמה המיועדת לגידולים חקלאיים פרטיים, היכולים לספק את צרכיו של משק הבית. אדם הגר בדאצ'ה מכונה "דאצ'ניק" (רוסית: дачник).

מרוסית התגלגלה המילה "דאצ'ה" ליידיש, במשמעות של נסיעה למטרת נופש ומנוחה.

התופעה נפוצה מאוד ברוסיה, ולפי הערכות, כ-30 מיליון אזרחים הם בעלי דאצ'ה.

היסטוריה
--------

הדאצ'ות הראשונות ברוסיה הופיעו בתקופת שלטונו של פיוטר הגדול. במהלך תקופת ההשכלה, האריסטוקרטיה הרוסית השתמשה בדאצ'ות למפגשים חברתיים ותרבותיים, שלוו על פי רוב בנשף מסכות ובמופעי פירוטכניקה. בסוף המאה ה-19 הפכה הדאצ'ה למקום בילוי מועדף לחופשת הקיץ בקרב המעמד העליון ומעמד הביניים של החברה הרוסית. תופעה זו, שאפיינה את רוסיה בלבד, קיבלה ביטוי נרחב ביצירותיהם של סופרים ומחזאים רוסים באותה תקופה.

גוסדאצ'ה
--------

דאצ'ה מודרנית
דאצ'ות בבעלות ממלכתית מכונות "**גוסדאצ'ה**" (רוסית: госдача, קיצור של государственная дача – "דאצ'ה ממלכתית"). בתקופת ברית המועצות הועמדו דאצ'ות ממלכתיות כאלה לרשותם של פקידי ממשלה, אנשי אקדמיה, אנשי צבא וחברי מפלגה בכירים. הדאצ'ה הייתה נשארת בבעלות ממשלתית, ונלקחה בחזרה עם סיום התפקיד.

בשנות ה-30 של המאה ה-20 חולקו דאצ'ות לרבים מחברי המפלגה הקומוניסטית של ברית המועצות. במהלך הזמן נוצר מצב בו בכירים במפלגה בנו לעצמם וילות ענק בנות 15-20 חדרים על חשבון המדינה. בפברואר 1938 עברה בפוליטביורו החלטה להסדרת מגורי הקיץ של פקידים בכירים. בהחלטה זו נקבעו קריטריונים למספר החדרים המרבי אותו יש לאפשר בבניית דאצ'ות חדשות.

בפברואר 1949 התקבלה החלטת מועצת השרים של ברית המועצות "על גינון קולקטיבי ואינדיבידואלי של עובדים" והיא הניחה את הבסיס לפיתוח רחב של גינון ביתי שהיה למעשה לדאצ'ות של אזרחים פרטיים. כבר בשנות ה-50 אזרחים רבים קיבלו לשימושם הפרטי שטחים באזורים שונים הקרובים לערי מגוריהם. גודל השטח האופייני היה 600-800 מ"ר והייתה הגבלה על גודל המבנה המותר בו. בתקופתו של ליאוניד ברז'נייב השטח הבנוי הוגבל ל-25 מ"ר ויתר שטח הדאצ'ה נועד לחקלאות בלבד. הדאצ'ות של הנומנקלטורה לא הוגבלו. 

בשנות ה-80 מרבית המגבלות על הבניה הוסרו ודאצ'יות רבות נבנו מלבנים באופן פרטי. לאחר התפרקות ברית המועצות הדאצ'ות הופרטו על ידי תושביהם. תרבות הדאצ'ות נשמרה בשטחי ברית המועצות גם במאה ה-21. הדאצ'ות משמשות לנופש בחודשי הקיץ כמין צימרים פרטיים בעלי שטח חקלאי.

קישורים חיצוניים
----------------

ויקישיתוף מדיה וקבצים בנושא **דאצ'ה** בוויקישיתוף

הערות שוליים
------------

1. ↑  תחקיר באתר העיתון קומרסנט.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4190139-3

 |
**מוקסין סיני** (שם מדעי: ***Deinagkistrodon acutus***) הוא מין של נחש ארסי ממשפחת הצפעיים החי ברחבי דרום-מזרח אסיה והוא מין יחיד בסוגו. נחש זה כה ארסי שקיבל את שמו האנגלי: "hundred-pace snake" - "נחש מאה הצעדים", עקב אמונה עממית שלאחר הכשה מתים כעבור 100 פסיעות (בחלק מהמקומות האמונה היא על 50 פסיעות).

מאפיינים
--------

המוקסין מגיע לאורך 0.8-1 מטר והגדול ביותר שנמדד הגיע לאורך 1.55 מטר. צבעו חום-בהיר עם רצועות משולשות בצבע אדום-בהיר המוקפות בשחור. ראשו של הנחש שחור עם עיניים גדולות וצהובות וגומות שקועות החשות בטרף בעל חם גוף. צורת הראש משולשת ובעלת חוטם מחודד הפונה מעלה. הנחשים הצעירים בהירים יותר מהבוגרים אך דומים מאוד.

נחש זה חי במדינות: דרום-סין, טאיוואן, צפון וייטנאם ובלאוס. הוא שוכן במדרונות הרים עד גובה 1,350 מ' ובאזורי סלעים אך גם באזורים נמוכים יותר ואפילו בקרבת החוף. הוא מצוי בעיקר בין הסלעים והצמחייה הנמוכה וכן ליד נחלים רדודים. הוא יכול להימצא גם סביב בתים ביניהם מסתובבים חולדות, עכברים וטרף דומה הקרוב למגורי האדם. 

הנחש צד בלילה מיני מכרסמים ויונקים דומים, עופות, זוחלים ודו-חיים שונים. הוא איטי רוב זמנו אך בעת הכשה הוא מהיר להפליא, מה שעוזר לו להכות בקורבנו. הנחש מייצר 214 גרם ארס או 0.04 מ"ג/ק"ג לפי ממד ה-LD50. לנחש זה מיוחסים לא מעט מקרי מוות בתפוצתו, אך יש לו נסיוב היכול להציל מטופל המגיע בזמן.

קישורים חיצוניים
----------------

ויקישיתוף מדיה וקבצים בנושא **מוקסין סיני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |



1. ↑  מוקסין סיני באתר הרשימה האדומה של IUCN
**מוֹקָסִין** (שם מדעי: *Agkistrodon*) הוא סוג של נחש ארסי ממשפחת הצפעיים החי בביצות באמריקה הצפונית ואמריקה המרכזית. הוא קרוב משפחה של העכסן.

נחשים אלה בעלי חברבורות גדולות המזכירות את דפוס הקשקשים של הפיתון והם יודעים להסוות את עצמם לטרפם בביצה. לצעירים ישנו זנב המפתה את הטרף להתקרב, בדמיונו לתולעת. הם ארסיים ובעלי פה רחב היכול ולסת היכולה להכיש במהירות. אורך כמה פרטים מגיע למעל 180 ס"מ.

הם טורפי-על בביצות של אמריקה וניזונים ממגוון בעלי חיים ובייחוד מנחשים אחרים. הם ניזונים גם מדגים, סרטני נהרות, דו-חיים, עופות קטנים, זוחלים אחרים כולל צבים ואליגטורים קטנים ויונקים עד גודל של ארנבת.

מינים אלה מסוכנים גם לאנשים וכבר הרגו אנשים שלא קיבלו נוגדן לארס.

### מיני המוקסין

* מוקסין מקסיקני (Agkistrodon bilineatus)
* מוקסין הנחושת (Agkistrodon contortrix)
* מוקסין המים (Agkistrodon piscivorus)
* Agkistrodon taylori
* Agkistrodon howardgloydi
* Agkistrodon russeolus

קישורים חיצוניים
----------------

ויקישיתוף מדיה וקבצים בנושא **מוקסין** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |

* מוקסין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293945305171

 |
**ציפי (ציפורה) שוחט** היא עיתונאית ישראלית.

ביוגרפיה
--------

נולדה בשטייר, שבאוסטריה לרבקה והילל טננבאום.

גדלה תחילה בשכונת כפר שלם, שבתל אביב, ואחר כך ברמת גן, בה התגוררה חלק עיקרי מחייה. למדה בתיכון בליך. בוגרת אוניברסיטת תל אביב במגמות תיאטרון וקולנוע וטלוויזיה.

עבדה כעיתונאית בידיעות אחרונות במשך ארבע שנים. החל מ-1990, עבדה בעיתון הארץ ככתבת התרבות בעיתון וסיקרה את שלל תחומי התרבות: מחול, אמנות פלסטית, מוזיקה, אופרה ובמיוחד תיאטרון. הייתה מבקרת תיאטרון וכתבה תחקירים.

בשנים 1992–1993 הנחתה את תוכנית הטלוויזיה "בין הכיסאות", מגזין בנושא משפחה וחברה, בערוץ הראשון.

בשנת 1997 תבע אותה ואת העיתון פסנתרן בשם גילארד לרנר בגין הוצאת לשון הרע, על סך של 1.2 מיליון שקל. בשלהי שנת 1995 ניהל לרנר מסע פרסום לקידום סדרת קונצרטים ופסטיבל, אותו כינה "פסטיבל הפסנתר" ואת עצמו הציג כ"נסיך הפסנתרנים". כשבוע לפני הקונצרט הראשון נכווה בכף ידו, ונאלץ לבטל את הפסטיבל ולהשיב לרוכשי הכרטיסים את כספם. הביטול גרר מספר כתבות לא מחמיאות בעיתונות, במסגרתן נשאלה השאלה מיהו אותו "נסיך" ולאן הוא נעלם, ביניהם כתבה של ציפי שוחט. התביעה נדחתה וכן תביעה דומה שהגיש נגד דוד ויצטום ורשות השידור.

היא פרשה מעיתון הארץ בתום 22 שנות כתיבה בשנת 2012.

חיים אישיים
-----------

הייתה נשואה ליהודה שוחט, שהיה מורה למתמטיקה ומנהל מכללת מקס פיין, ונפטר בשנת 2010. אם לשני בנים. בנה הצעיר הוא המלחין, המנצח והפסנתרן, גיל שוחט.

מתגוררת בתל אביב.

קישורים חיצוניים
----------------

* ציפי שוחט, במיזם "אישים" לתיעוד היצירה הישראלית
* מאמרי ציפי שוחט, באתר "הארץ"
* מאמרי ציפי שוחט, באתר עכבר העיר
* הבלוג של ציפי שוחט, באתר סלונה
* גיל וציפי שוחט, ראיון באתר יוטיוב בתוכנית שיחת נפש, בערוץ הטלוויזיה החינוכית הישראלית, 13 בינואר 2014
* מידע על ציפי שוחט"OR"שוחט ציפי בקטלוג "מרחב" של הספרייה הלאומית
* ציפי שוחט, דף שער בספרייה הלאומית

הערות שוליים
------------

1. ↑  הגר רם, "ההנהלה הפעילה לחץ לצרף את עדנה פאר להנחיית "בין הכיסאות ", חדשות, 4 באוקטובר 1991
2. ↑  יצחק דנון, ‏הפסנתרן גילארד לרנר תובע מעיתון "הארץ" 1.2 מיליון שקל בטענה להוצאת לשון הרע, באתר גלובס, 15 ביוני 1997
3. ↑  שמואל דקלו, ‏הפסנתרן, גילארד לרנר, מערער בעליון על דחיית תביעתו בסך 1.2 מיליון ש' מערוץ 1, באתר גלובס, 23 במרץ 2002
4. ↑  רועי גולדנברג, ‏אחרי 22 שנה: ציפי שוחט, כתבת התרבות של "הארץ", עוזבת, באתר גלובס, 2 בדצמבר 2012
5. ↑  דורון חלוץ, המנצח, המלחין והפסנתרן גיל שוחט מדבר בפעם הראשונה על בן הזוג שלו, באתר הארץ, 18 בדצמבר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007445983005171
* VIAF: 87148874351149620052
* WorldCat (עם VIAF): 87148874351149620052

 |
**דאף סילורו** (בהולנדית: **DAF Siluro**) היא מכונית קונספט בתצורת קופה, 2 דלתות, שיוצרה בשנת 1968 על ידי חברת דאף ההולנדית.

דאף סילורו
----------

דגם ה"דאף סילורו" התבסס על דגם הקופה "דאף 55".

דגם ה"דאף סילורו" הוצג לראשונה בתערוכת המכוניות של ז'נבה, בשנת 1968.

מנוע הדגם היה של חברת רנו הצרפתית.

היסטוריה
--------

 ערך מורחב – **דאף (יצרן רכב)**  

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 33, דאף 44, דאף 45, דאף 46, ודאף 68. בשנת 1968 פיתחה את ה- "דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 וולוו צבר נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

גלריה
-----

* דאף סילורו, שנת 1968 דאף סילורו, שנת 1968
* דאף סילורו, שנת 1968 דאף סילורו, שנת 1968
* דאף סילורו דאף סילורו
* דאף סילורו דאף סילורו
* דאף סילורו דאף סילורו
* דאף סילורו דאף סילורו
* לוגו חברת "דאף" על חזית דגם הקונספט "דאף סילורו" לוגו חברת "דאף" על חזית דגם הקונספט "דאף סילורו"
* דאף סילורו דאף סילורו

ראו גם
------

* דאף (יצרן רכב)
* דאף 44
* דאף 600
* דאף פוני
* דאף A10

לקריאה נוספת
------------

* דאף סילורו - מכונית קונספט ( DAF Siluro (Michelotti) (1968))

קישורים חיצוניים
----------------

ויקישיתוף מדיה וקבצים בנושא **דאף סילורו** בוויקישיתוף
 דאף סילורו, סרטון באתר יוטיוב

הערות שוליים
------------

1. ↑  דאף סילורו שנת 19681968 DAF Siluro (Michelotti) - Studios - Carstyling.ru
2. ↑  דאף סילורו
3. ↑  דאף סילורו קונספט DAF Siluro, Michelotti's Torpedo - Jalopnik
**מור לוי** (גם **מוריס לוי**; בהונגרית: **Lőwy Mór**; 15 באפריל 1833, באזין – 15 באוקטובר 1907, פריז) היה אסטרונום, מתמטיקאי וצלם יהודי-הונגרי-צרפתי. מנהל המצפה הלאומי בפריז.

ביוגרפיה
--------

מור לוי נולד במשפחה יהודית, למד בווינה, שם גם החל את דרכו האקדמית. זה בלט בעיקר בחישובי מסלולי שביטים. בשנת 1860, בהזמנתו של לבריאה (Le Verrier, Urbain Jean Joseph (Leverrier)), נסע לפריז, שם הפך לעובד של ה"Bureau des Longitudes" (המשרד הגאוגרפי). בשנת 1878 הוא היה סגן מנהל המצפה הלאומי (Observatoire National) ומ-1896 היה המנהל. הוא היה המכוון והמנהל המרכזי של עבודת מיפוי הצילומים הגדולה של השמיים. הוא הועסק במיוחד באסטרונומיה מעשית ובתצפית ותכנן כמה טלסקופים גדולים בצרפת. מה שנקרא "טלסקופ מרפק" (coudé-refraktor או בגרמנית: Coudé-Strahlengang).

מפת צילום רחבת היקף של הירח (Atlas Photographique de la Lune, 1896-1910) נעשתה על ידו בטלסקופ-מרפק גדול של מצפה הכוכבים בפריז ביחד עם עמיתו פייר אנרי פואיסו (Pierre Henry Puiseux) (1855–1925) תוך שימוש בכ-6,000 תצלומי ירח שצילמו.

פרסים והוקרה
------------

* מדליית זהב של החברה המלכותית לאסטרונומיה (1889)
* צלב הקצין של לגיון הכבוד הצרפתי
* על שמו נקרא אסטרואיד 12897
* מכתש על הירח נושא את שמו

לקריאה נוספת
------------

* זיגמונד בודק : ממציאים הונגרים I. הונגרים בתולדות הצילום, 2002
* פאל גוליאש : חייהם ויצירותיהם של סופרים הונגרים, איגוד הספרנים והארכיונים ההונגרים, 1939-2002.

קישורים חיצוניים
----------------

ויקישיתוף מדיה וקבצים בנושא **מור לוי** בוויקישיתוף
* לוח שנה של מלומדים
* מוריס לוי באנציקלופדיה הבינלאומית
* Obituaries of M. Loewy in the Astrophysics Data System
* Atlas photographique de la Lune, on the digital library of Paris Observatory

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007508028405171
* BnF: cb13322016c (data)
* DSI: 6171
* GND: 11719056X
* ISNI: 0000 0000 3219 2060
* LCCN: n96107707
* The Léonore id LH//1650/11 is not valid.
* NTA: 085916668
* PIC: 384550
* RKD: 407848
* SUDOC: 035563176
* ULAN: 500466150
* VIAF: 76459383
* WorldCat: lccn-n96107707

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מור לוי (אסטרונום)"**.
ריטמייסטר ברגימנט הקרבינרים גרף הצפלד, 1748
 ריטמייסטר מרגימנט ההוסארים-משמר החיים הפרוסי במדי מלחמה, 1915
**ריטמייסטר** (בגרמנית ובשפות גרמאניות צפוניות "אמן רכיבה" או "אמן פרשים") הייתה דרגה צבאית של קצין פרשים ממונה בצבאות גרמניה, אוסטריה-הונגריה, סקנדינביה ומדינות אחרות.

סקירה כללית
-----------

ריטמייסטר היה אחראי בדרך כלל על פלגה (יחידה בגודל פלוגה הנקראת "troop" בארצות הברית, בניגוד לפלגת הפרשים האמריקאית הגדולה יותר שהיא בגודל גדוד), והיא מקבילה לדרגת האופטמן עם דרגת נאט"ו של OF-2.   השמות השונים של דרגה זו בשפות שונות (כולם שפות גרמאניות, בתוספת אסטונית) היו:

* שוודית: ryttmästare
* דנית: ritmester
* נורווגית: rittmester (נורווגית ספרותית; האיות ritmester היה בשימוש עד 1907) או rittmeister (נורווגית חדשה)
* גרמנית: Rittmeister
* אסטונית: rittmeister

המקבילה ההולנדית, Ritmeester, היא עדיין הייעוד הרשמי לקצינים ביחידות הפרשים של הצבא המלכותי ההולנדי. 

הדרגה הנורווגית, rittmester / rittmeister, עדיין משמשת כיעוד הרשמי לקצינים ביחידות חיל רגלים ממוכן ושריון של הצבא הנורווגי. בשוודיה הדרגה הייתה ידועה כ-ryttmästare, ובדנמרק (עד 1951) כ-ritmester. האיות ritmester היה בשימוש בנורווגית עד 1907.

 Rotmistrz ויטולד פילצקי, גיבור לאומי פולני
צבאות פולין, פינלנד, ליטא ורוסיה אימצו את המונח הגרמני לקצין בדרגה דומה, אך מקומית. אלה היו:

* פולנית: rotmistrz
* פינית: ratsumestari
* ליטאית: rotmistras
* רוסית: ротмистр (rotmistr)

בצבא הפולני (מהמאה ה-15 עד אמצע המאה ה-20) פיקד רוטמיסטז' על מערך שנקרא רוטה. אולם רוטמיסטז' ביחידות הוסארים היה מפקד של בין 100 ל-180 הוסארים, כשסגנו היה בדרגת לוטננט הוסארים. המונח הליטאי היה rotmistras. בתקופות קדומות יותר שימש הרוטמיסטז' כמפקד של פלוגת חי"ר או פרשים, אם כי לפעמים הוטלו עליו באופן זמני משימות בדרגת שדה כגון פיקוד על רגימנט שלם או אפילו מערך גדול יותר. בחיל הפרשים הדרגה נמשכה עד 1945 כתואר ברמת הפלוגה והייתה שוות ערך לקפטן של ימינו.

הדרגה אומצה גם על ידי הרגימנטים הרוסיים החדשים כרוטמיסטר (ротмистр) ומאוחר יותר נקבעה בטבלת הדרגות בתור דרגת הפרשים; עד 1798, ובין 1883 ל-1918, היה קיים גם שטאבס-רוטמיסטר (штабс-ротмистр) בדרגים נמוכים יותר, שייצג את דרגות הקפטן הבכיר והקפטן הזוטר בחיל המשמר הקיסרי הרוסי, פרשי הצבא, הז'נדרמריה ומשמר הגבול.

בכוחות הצבא הבריטי וחבר העמים, מאסטר רוכב הוא מינוי, לא דרגה. ברגימנט פרשי הבית ממונה קצין חובה מתאים עם דרגת מדריך רכיבה. משך מינוי זה נקבע על ידי לוטננט קולונל הרגימנט, ולאחר שמונה, מפקד הרכיבה אחראי למפקד רגימנט פרשי הבית על הכשרת המתגייסים.

קישורים חיצוניים
----------------

ויקישיתוף מדיה וקבצים בנושא **ריטמייסטר** בוויקישיתוף

הערות שוליים
------------

1. ↑  
Thomas, Nigel; G. A. Embleton (2003). *The German Army of World War I (1): 1914-15*. תורגם ע"י G. A. Embleton. Osprey Publishing. ISBN 9781841765655. נבדק ב-2008-10-16.
2. ↑  
Jewison, Glenn; Jörg C. Steiner (2008-12-12). "Badges of Rank of the Austro-Hungarian Army 1914-1918". *Austro-Hungarian Land Forces 1848-1918*. נבדק ב-2008-10-16. Infantry: Hauptmann... Cavalry: Rittmeister
3. ↑  
"Wie is wie- De rangonderscheidingstekens van de krijgsmacht (Who is who - rank insignia of military establishment)" (PDF). *Directie Voorlichting en Communicatie* (בהולנדית). Ministerie van Defensie. באוקטובר 2006. p. 2. אורכב מ-המקור (PDF) ב-2007-10-30. נבדק ב-2008-10-16. `{{cite web}}`:  (עזרה)
**פרוויס שורט** (באנגלית: **Purvis Short**; נולד ב-2 ביולי 1957) הוא כדורסלן עבר אמריקאי ששיחק בליגת ה-NBA ובהפועל תל אביב מליגת העל הישראלית. גובהו 2.01 מטר.

ראשית הקריירה
-------------

שורט נולד בהטיסבורג, מיסיסיפי בארצות הברית והחל את קריירת הכדורסל שלו בתיכון בלייר. בגיל 18 הצטרף למכללת ג'קסון סטייט בשורותיה שיחק 4 עונות והעמיד ממוצע של 23.4 נקודות למשחק כאשר בעונתו האחרונה במכללה הגיע שורט לממוצע נקודות של 29.5 למשחק ויותר מ-10 ריבאונדים. נתונים אלו איפשרו לשורט להיבחר במקום ה-5 בדראפט ה-NBA על ידי קבוצת גולדן סטייט ווריורס וזאת על אף שקבוצתו מעולם לא העפילה לטורניר המכללות הארצי (NCAA).

קריירת ה-NBA
------------

בגולדן סטייט שיחק פרוויס שורט במשך 9 עונות ובסופן הועבר בטרייד לקבוצת יוסטון רוקטס בה שיחק במשך שנתיים בעונות 1987-1989. בעונת 1989-1990 שיחק שורט בקבוצת ניו ג'רזי נטס. שורט, אשר שיחק במהלך הקריירה בעמדת הסמול פורוורד, נחשב לקלעי מצוין אשר העמיד במהלך הקריירה ממוצע של 17.3 נקודות למשחק, במשך 12 עונות בהן שיחק ב-NBA. לשיאו הגיע שורט בעונת 1984-1985 בה רשם ממוצעים מרשימים מאוד של 28.4 למשחק אשר היוו את הממוצע הרביעי בטבלת מלך הסלים ב-NBA באותה העונה. ב-17 בנובמבר 1984 קלע שורט את שיא הנקודות בקריירה שלו כאשר קלע 59 נק' במשחק נגד הניו-ג'רזי נטס. 

שורט נחשב גם שחקן הגנה מצוין ואת משחק השיא שלו בתחום רשם בשנת 1981 כאשר הצליח לעצור את כוכב ה-NBA לארי בירד על 0 נקודות במשחק. הישג אותו לא השווה איש מעולם. בנוסף העמיד שורט ממוצע קריירה של 4.3 ריבאונדים ו2.5 אסיסטים למשחק. על-אף הצטיינותו לא נבחר שורט מעולם למשחק האולסטאר של ה-NBA.

סה"כ השתתף שורט ב-NBA ב-842 משחקי עונה סדירה וב-18 משחקי פלייאוף, וקלע 14,792 נקודות.

קריירה בישראל
-------------

לאחר עונת מנוחה (1990-1991) חזר פרוויס שורט למגרשים במדי הפועל תל אביב מהליגה הישראלית, אשר החתימה אותו ואת השחקן האמריקאי דייוויד ת'רדקיל כמחליפים של ויין קמפבל וגוראן גרבוביץ', אשר לא הרשימו במשחקי ההכנה לעונת 1991-1992. שורט הוביל את הפועל תל אביב לגמר הפלייאוף הישראלי שם הפסידה הקבוצה ליריבתה העירונית מכבי תל אביב. סך-הכל שיחק שורט 18 משחקים במדי הפועל תל אביב (15 בליגה ו-3 משחקים בגביע קוראץ' האירופאי) בהם רשם ממוצעים של 24.4 נקודות בליגה, 4.6 ריבאונדים ו-4 אסיסטים למשחק. שורט נחשב לאחד משחקני ה-NBA הגדולים שנחתו בישראל עד היום. בסיום העונה בהפועל תל אביב פרש שורט מכדורסל פעיל.

אחרי הפרישה
-----------

לאחר פרישתו בגיל 35 מכדורסל פעיל עבד שורט עבור ארגון שחקני ה-NBA ושימש כמנהל פיתוח וקידום שחקנים בארגון.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
**ליסה רנדל** (באנגלית: **Lisa Randall**; נולדה ב-18 ביוני 1962) היא פרופסור לפיזיקה תאורטית באוניברסיטת הרווארד, העוסקת בפיזיקת חלקיקים, בתורת המיתרים ובקוסמולוגיה. היא האישה הראשונה שקיבלה קביעות במחלקה לפיזיקה באוניברסיטת פרינסטון והפיזיקאית התאורטית הראשונה שקיבלה קביעות ב-MIT ובהרווארד.

חייה
----

רנדל למדה בתיכון סטויווסנט היוקרתי בניו יורק, בכיתה בה למד גם הפיזיקאי בריאן גרין, וסיימה את לימודיה ב-1980. היא קיבלה תואר BA מאוניברסיטת הרווארד ב-1983, ושם גם השלימה את עבודת הדוקטורט שלה ב-1987, בהנחייתו של הווארד ג'ורג'י (Howard Georgi). לאחר תקופה באוניברסיטת קליפורניה בברקלי, עבודת בתר-דוקטורט במעבדת לורנס ברקלי, ומשרת מרצה זוטר בהרווארד, הצטרפה ב-1991 לפקולטה לפיזיקה ב-MIT. בין 1998 ו-2000 שימשה כפרופסור במינוי משותף בפרינסטון וב-MIT, וב-2001 חזרה להרווארד כפרופסור מן המניין.

היא חברה באקדמיה האמריקאית לאמנויות ומדעים (American Academy of Arts and Sciences) ובחברה האמריקאית לפיזיקה (American Physical Society). בסתיו 2004 הייתה הפיזיקאי התאורטי המצוטט ביותר בחמש השנים הקודמות.

מחקרה של רנדל עוסק בחלקיקים אלמנטריים ובכוחות היסוד, והיא מעורבת בחקר מגוון רחב של מודלים, האחרון שבהם כולל ממדי מרחב נוספים (Randall-Sundrum model). היא עסקה גם בסימטריית-על, observables של המודל הסטנדרטי, תפיחה קוסמית, באריוגנזה, התאוריה המאוחדת הגדולה, תורת היחסות הכללית ותורת המיתרים.

לרנדל יצאו מוניטין גם מחוץ לעולם האקדמיה. הספר שכתבה, "מעברים מעוקמים: חשיפתה של תעלומת הממדים הנסתרים ביקום", נכלל ברשימת 100 הספרים הבולטים של הניו יורק טיימס לשנת 2005. מגזין ניוזוויק הגדיר אותה כ"אחת הפיזיקאים התאורטיים המבטיחים בדורה" ניוזוויק, גיליון 2 בינואר 2006. ביולי 2006 התפרסם ראיון אתה במגזין המדע הפופולרי Discover. במאי 2007 הופיעה רנדל ברשימת 100 האנשים המשפיעים ביותר של הטיים מגזין (Time 100), בקבוצת "מדענים והוגי דעות".

קישורים חיצוניים
----------------

ויקישיתוף מדיה וקבצים בנושא **ליסה רנדל** בוויקישיתוף
* ליסה רנדל, ברשת החברתית טוויטר
* ליסה רנדל, באתר פרויקט הגנאלוגיה במתמטיקה
* ליסה רנדל, באתר גוגל סקולר
* אתר למנויים בלבד עידו אפרתי, הפיזיקאית שרוצה להאיר את העולם, באתר הארץ, 6 בפברואר 2018

הערות שוליים
------------

1. ↑  Warped Passages: Unraveling the Mysteries of the Universe's Hidden Dimensions
2. ↑  הריאיון עם ליסה רנדל במגזין Discover

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462023405171
* BIBSYS: 5077423
* BNE: XX5038398
* BnF: cb16175967k (data)
* CANTIC: a10837061
* GND: 132365588
* ICCU: UBOV056546
* ISNI: 0000 0000 7814 5999
* LCCN: n2005086033
* MGP: 105739
* NDL: 01092380
* NKC: xx0042279
* NLK: KAC200802984
* NTA: 297806521
* ORCID: 0000-0002-2584-7588
* SUDOC: 157769399
* VIAF: 28228649
* WorldCat: lccn-n2005086033

 |
**ג'ון פל** (באנגלית: **John Pell**;‏ 1 במרץ 1611 - 12 בדצמבר 1685), מתמטיקאי אנגלי.

חייו
----

פל נולד במחוז סאסקס בה אביו היה כומר. בגיל 5 התייתם מאביו וכשהיה בן 6 התייתם מאמו. בגיל 13 הוא החל ללמוד בקולג' טריניטי באוניברסיטת קיימברידג'. בשנת 1628 קיבל תואר ראשון ובשנת 1630 הוא קיבל תואר מאסטר. הוא היה למומחה ביוונית ולטינית וככל הנראה התעניין גם במתמטיקה, שכן ידוע שהתכתב עם הנרי בריגס לגבי לוגריתמים. עם תום לימודיו החל לעבוד כמורה בסאסקס ובשנים 1638 - 1643 היה למורה למתמטיקה בלונדון. בשנת 1632 הוא נשא לאישה את איתומריה ונולדו להם שמונה ילדים.

בשנת 1643 הוא מונה לקתדרה למתמטיקה באמסטרדם ובשנת 1646 הוא עבר לברדה בה כיהן עד שנת 1652. בשנים 1654 - 1658 הוא היה שליחו של אוליבר קרומוול לקנטונים הפרוטסטנטים של שווייץ. כששב לאנגליה מונה על ידי צ'ארלס השני, מלך אנגליה למשרה כנסייתית בפובינג שבמחוז אסקס, בה החזיק עד שנת 1673.

כתביו הגיעו לאחר מותו לארכיון החברה המלכותית. על שמו נקראים משוואת פל וסדרת פל, אולם יש ספק האם הוא תרם לפיתוחן.

קישורים חיצוניים
----------------

ויקישיתוף מדיה וקבצים בנושא **ג'ון פל** בוויקישיתוף

* ג'ון פל, באתר MacTutor (באנגלית)
* ג'ון פל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304700205171
* BnF: cb146515879 (data)
* BPN: 69546517
* GND: 135609623
* ICCU: CFIV205280
* ISNI: 0000 0001 1588 5196
* LCCN: n84212630
* NKC: jx20110314011
* NLA: 35483464
* NTA: 086188194
* SNAC: w6x65n92
* SUDOC: 11397924X
* Trove: 969408
* VIAF: 5190555
* WorldCat: lccn-n84212630

 |
**רויטל שירי הורוביץ** (נולדה ב-1965) היא סופרת, משוררת, בלוגרית ועיתונאית ישראלית.

ביוגרפיה
--------

רויטל שירי-הורוביץ' נולדה בשנת 1965 וגדלה בחולון, ברמת גן ובהרצליה. מגיל צעיר כתבה שירים וסיפורים, וניהלה יומן מגיל עשר. שירתה בנח"ל ולאחר שירותה הצבאי למדה באוניברסיטת תל אביב לתואר ראשון בספרות עברית ובגאוגרפיה.

עם סיום לימודיה נסעה לשנה ללונדון עם בן זוגה שלו נישאה מאוחר יותר. עם שובה ארצה עברה לחיפה ולמדה לתואר שני בגאוגרפיה. בשנת 1995 נסעה עם בן זוגה ובנה הבכור לסיאטל שבמדינת וושינגטון לשלוש שנים, שם ילדה את בנה השני.

בתום שלוש השנים שבה לישראל עם משפחתה והתיישבה בזכרון יעקב, שם ילדה את בנה השלישי, למדה לתואר שני בספרות עברית באוניברסיטת תל אביב והחלה לכתוב את ספרה הראשון "בת עיראק", רומן היסטורי המבוסס על סיפור משפחתה, שזכה לשבחים ואף בפרס עידוד מטעם מורשת יהדות בבל.

לאחר שלוש וחצי שנים חזרה בפעם השנייה להתגורר בארצות הברית, שם נולד גם בנה הרביעי. בשנים אלו כתבה את ספרה השני "להתראות בקרוב" העוסק בהתלבטותם של מהגרים ישראלים, שלעולם חצויים בין עולמות. היא שבה עם משפחתה לישראל פעמיים נוספות, אך הקליטה לא צלחה והם חזרו להתגורר בארצות הברית.

בתחילת 2018 ראה אור ספרה "את מדמיינת: לגדול עם אמא נרקיסיסטית" (הוצאת "בארניר") המבוסס על סיפור אישי.

ספר נוסף שסיימה לאחרונה הוא רומן היסטורי העוסק בשואה, ״איך לצוד דב״, שיצא לאור בשנת 2021.

היא כותבת לבלוגים בדה-מארקר, וכן ב Word press, וכן לשני עיתונים: סיאטלון, היוצא לאור בסיאטל.

לקריאה נוספת
------------

* לאה רודיטי "להתראות בקרוב". את. 6 ביוני 2014
* משה גרנות, בשבח האופטימיות״, ביקורת על הספר ״איך לצוד דב״, JOKOPOST.COM, פברואר 2022

קישורים חיצוניים
----------------

* אתר האינטרנט הרשמי של רויטל שירי הורוביץ
* בלוג של רויטל שירי-הורוביץ
* רשימת הפרסומים של רויטל שירי הורוביץ, בקטלוג הספרייה הלאומית
* עופרה עופר אורן, "את מדמיינת: לגדול עם אמא נרקיסיסטית": האם מותר להיחשף?, בבלוג "סופרת ספרים", 18 במאי 2018

הערות שוליים
------------

1. ↑  איך לצוד דוב, באתר bookme

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310082705171
* ISNI: 0000 0004 0220 7830
* LCCN: no2007038307
* VIAF: 4704865
* WorldCat: lccn-no2007038307

 |
**פרוטאובקטריה** (שם מדעי: **Proteobacteria**) היא המערכה הגדולה ביותר בממלכת החיידקים.

מערכה זו כוללת מגוון רחב של חיידקים, ביניהם מספר ניכר של חיידקים המבצעים פוטוסינתזה המכילים צבען אדמדם - ומכאן שמה העברי הישן של המערכה (**חיידקים ארגמניים**), וכן כאלה שיכולים להוות פתוגנים בבעלי חיים ובבני אדם, דוגמת *E. coli*, ‏*Salmonella*, ‏ *Vibrio cholerae*, ‏*Helicobacter pylori* ועוד. חיידקים אחרים בקבוצה מקבעים חנקן. שמה הלטיני של המערכה נגזר משמו של האל היווני פרוטאוס אשר יכול היה לשנות את צורתו, וזהו גם שמו של אחד המינים שבמערכה (*Proteus*), וזאת בשל המגוון האדיר של הצורות המצוי במערכה זו.

כל החיידקים במערכה הם גראם-שליליים, ולהם קרום חיצוני נוסף (בנוסף לקרום התא) המכיל ליפופוליסכרידים, דוגמת LPS, שמהווים אנדוטוקסינים. החלל שנוצר בין שתי הממברנות נקרא חלל פריפלזמי. חיידקים רבים במערכה נעים באמצעות שוטונים, אך חלקם נייחים או מסתמכים על החלקה. קיים מגוון רחב גם בצורות המטבוליזם הנהוגות במערכה.

המערכה מחולקת לחמש קבוצות המצוינות על פי האותיות היווניות: אלפא, בטא, גמא, דלתא ואפסילון. גם חלוקה זו התבצעה על פי רצפי ה-RNA הריבוזומלי.

קישורים חיצוניים
----------------

ויקישיתוף מדיה וקבצים בנושא **פרוטאובקטריה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409387805171
* BnF: cb15537035p (data)
* GND: 4397407-7
* LCCN: sh2017004780

 |
**אדוארד ויליאם ליין** (באנגלית: Edward William Lane, ‏
17 בספטמבר 1801 - 10 באוגוסט 1876) היה בלשן אנגלי ידוע בחקר הלשון והספרות הערבית.

ליין נולד בעיירה הרפורד הנמצאת במערב אנגליה. כבנו של כומר העיירה הוא נשלח בבחרותו לאוניברסיטת קיימברידג' מתוך מטרה לרכוש את מקצוע הכמורה, אך תוכנית זו לא התממשה משום שהוא נשר מן האוניברסיטה ועבר ללונדון, שם למד את מלאכת התגליף.

כאשר אובחן כחולה בשחפת מדבקת, הומלץ לו לשהות באקלים חם ויבש והוא עקר למצרים. 
בזמן שהותו במצרים הוא הקדיש את מרצו ללמידת ערבית, ספרות ערבית ודת האסלאם. כמו כן הוא בחן את מנהגיהם ואורחות חייהם של המצרים ואימץ לעצמו את הלבוש ואורח החיים של מצרי משכיל.

בשנת 1828 חזר ליין לאנגליה כשבאמתחתו טיוטת ספר מסע שכתב אשר כללה גם איורים פרי יצירתו. לאחר קשיים רבים מצא לבסוף ליין מוציא לאור אשר הסכים לפרסם את ספרו, אולם הוא ביכר לערוך מסע נוסף במצרים בשנת 1833 על מנת להרחיב את תצפיותיו הקודמות.

תוצאת שני מסעות אלה היא ספרו המפורסם "מנהגיהם ואורחות חייהם של המצרים המודרניים". הספר יצא לאור בשנת 1833 ולמרבה ההפתעה הוכתר כרב מכר, כנראה עקב צימאון הקהל האירופי לידע אודות בני ערב.

בין השנים 1833 ו-1840 הוציא ליין לאור מספר כרכים מתוך תרגומו לקובץ "סיפורי אלף לילה ולילה" וגם ספרים אלו זכו להצלחה.

בשנת 1840 נישא ליין לאישה ממוצא יווני.

לאחר שפרסם ספר הכולל תרגומי תקצירים מתוך הקוראן, החליט ליין לערוך מילון ואגרון של השפה הערבית.
בשנת 1842 חזר ליין למצרים על מנת לעבוד על ספרו זה ונשאר שם עד שנת 1849 בה חזר לאנגליה.
עד יום מותו בשנת 1876 שקד ליין על יצירת מילונו העצום אך הוא לא הספיק להשלימו. את מלאכת ההשלמה עשה בן אחיינו, המזרחן סטנלי ליין-פול, שהפיק את הכרכים השישי, השביעי והשמיני של המילון בשנים 1877–1893.

ספרו של ליין על מנהגי המצרים מספק עד היום עדות ממקור ראשון על החיים במצרים של המאה ה-19.
ליין אף ספג ביקורת נוקבת על תיאוריו בספר זה בספרו של אדוארד סעיד "אוריינטליזם".

קישורים חיצוניים
----------------

ויקישיתוף מדיה וקבצים בנושא **אדוארד ליין** בוויקישיתוף
* מילונו של ליין קובץ PDF
* יורם מלצר, "האיש שמת באות ק'", אלכסון, 1 ביולי 2015
* כתבי אדוארד ליין בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264366905171
* BIBSYS: 90906145
* BNE: XX968251
* BnF: cb13567114b (data)
* GND: 118778641
* ISNI: 0000 0001 2129 9003
* LCCN: n50038733
* NDL: 00446804
* NKC: jn20031212020
* NLA: 35290103
* NLG: 223309
* NTA: 070638454
* SNAC: w6k64sr2
* SUDOC: 052595196
* TDVİA: lane-edward-william
* Trove: 899410
* VcBA: 495/193589
* VIAF: 42007075
* WorldCat: lccn-n50038733

 |
**קובץ** הוא משאב מערכת לוגי המאפשר אחסון מידע, אשר זמין לתוכניות מחשב לקריאה או כתיבה. לרוב קובץ יישמר לטווח ארוך באמצעי לאחסון נתונים כגון דיסק קשיח, או דיסק און קי. בשל הגיוון הרב של המידע הקיים לרוב במחשבים, השימושים השונים והתוכנות השונות העושות שימוש במידע, קיימים סוגי קבצים רבים המותאמים לכל צורך.

למעשה, קובץ אינו יחידה המיוצגת כפי שהיא על גבי אמצעי האחסון, אלא מדובר בהפשטה (אבסטרקציה) של מערכת ההפעלה. כלומר, מערכת ההפעלה מאגדת את פיסות המידע הבסיסיות המפוזרות על גבי התקן הזיכרון בצורה בעלת משמעות וקלה לשימוש אשר באה לידי ביטוי בקבצים.

התכונות של הקובץ תלויות בסוג מערכת הקבצים שבה משתמשים, שהיא תלויה במידה רבה בסוג ובגרסת מערכת ההפעלה. כמו כן קיימים מספר סוגים שונים של קבצים:

1. קובץ סדרתי - כמעט כל הקבצים כיום הם מסוג זה.
2. קובץ אקראי - מופיע רק במערכות של מחשבים גדולים, ממומש לרוב על ידי אמולציה.
3. קובץ אינדקס סדרתי - נדיר מאוד בימינו, ממומש לרוב על ידי אמולציה.

מערכות הקבצים הן היררכיות ולכן כל קובץ נמצא בתיקיה שמוכלת בתיקיה נוספת וכך הלאה עד שמגיעים לכונן שהוא האלמנט הלוגי הגדול ביותר (ב-UNIX מגיעים לספריית השורש). המגבלות על שם הקובץ (256 תווים ב-NFS), החלוקה לחלקים שמתייחסים אליהם בצורה שונה (למשל 8 תווים + 3 לסיומת ב-FAT) והמגבלות על שמות כפולים (למשל שמות בעלי אותיות גדולות או קטנות הם נפרדים ב-JFS) משתנים ממערכת קבצים אחת לשנייה.

משפחות וסוגים של קבצים
----------------------

לכל קובץ פורמט משל עצמו, שמגדיר את משפחתו ואת תת-סוגו. לכל פורמט של קובץ יש סיומת ייחודית שמאפשרת לנו לדעת את סוגו מבלי לפתוח אותו. באופן כללי רוב הקבצים מתחלקים למשפחות קבצים הבאות: 

* **קובצי הרצה** ששומרים הוראות להפעלת המחשב (לרוב יהיו בסיומת COM ו-EXE בחלונות)
* **קובצי טקסט** שיש בהם טקסט שמקודד באופן כזה או אחר
* **קבצים גרפיים** שיש בהם מידע על תמונות, (הנפוצים הם BMP, GIF ו-JPG)
* **קובצי אודיו** ששומרים מידע קולי (הנפוצים הם MID ,WAV ו-MP3)
* **קובצי וידאו** ששומרים מידע של וידאו (הנפוצים בפורמט AVI וכעת גם ב-DivX)
* **קובצי אנימציה** ששומרים אנימציה
* **קובצי שרטוט** ששומרים מידע של תוכנות שרטוט
* **קבצים דחוסים** ששומרים את המידע דחוס ולעיתים אף מוצפן (הנפוצים בפורמט RAR ו-ZIP)

בכל משפחה של קבצים יש סוגים שונים, חלקם הוגדרו על ידי גופי תקינה, וחלקם נוצרו בידי חברות פרטיות. לעיתים פורמט מסוים מאומץ על ידי הקהילה, והופך להיות נחלת הכלל, ולעיתים פורמט נשאר בשימוש של החברה שייצרה אותו.

ראו גם
------

* תכונות קובץ

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קובץ** |
| ויקישיתוף תמונות ומדיה בוויקישיתוף: **קובץ** |

* מאגר נתונים גדול המאפשר חיפוש סיומות קבצים.
* רשימת סיומות עם התכנות שנועדו לשימוש איתן.
* Filename.info — מידע אודות שמות קבצים ב-Windows.

| מסד נתונים |
| --- |
| 

|  |
| --- |
| שדה • רשומה • טבלה • מפתח ראשי • מפתח מורכב • קובץ • מסד נתונים • נרמול • מודל ישויות קשרים • CAP theorem |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4148864-7
* NKC: ph124518

 |
*Nigella sativa*
זרעי הקצח
**קצח תרבותי** (שם מדעי: *Nigella sativa*) נקרא גם **קצח הגינה**, הוא צמח חד-שנתי עשבוני במשפחת הנוריתיים שמקורו בדרום-מערב אסיה. הקצח משמש כתבלין וכצמח מרפא.

מאפיינים
--------

הקצח נפוץ בדרום אירופה, מערב אסיה, צפון אפריקה והודו. הוא לא גדל בר בישראל אולם ניתן למצוא אותו כפליט תרבות בשולי דרכים ושדות מעובדים.
הקצח מגיע לגובה של 60-80 ס"מ. ענפיו זקופים העלים בצבע ירוק-אפרפר, דומים לעלים מנוצים פעמיים, אבל העלעלים לא מופרדים לחלוטין. העלים צרים וארוכים אך לא דמויי חוט. 

הפרחים הם דו-מיניים, מופיעים בחודשים מרץ-מאי, עדינים, ובדרך כלל בצבע כחלחל או לבן, בעלי חמישה עד עשרה עלי כותרת. 

הפרי הוא הלקט גדול ומנופח בנוי משלוש עד שבע קשוות, כל אחת מכילה מספר רב של זרעים.
זרעי הקצח הם חומים עד שחורים, ניתנים לאיסוף בחודשים יולי עד ספטמבר ומשמשים בתור תבלין. בלשון העממית השם קצח מתייחס לזרעים אלו, ולא לצמח המניב אותם.

הקצח מתפתח בקרקעות דלות באקלים צחיח ובתנאי שמש מלאה והוא עמיד בכפור. בסביבתו לא יתפתחו צמחים ממשפחת הקטניות.

בשימוש האדם
-----------

הקצח משמש כתבלין וכצמח מרפא מזה למעלה מ-2,000 שנה.
הוא מוזכר בתנ"ך בספר ישעיהו פרק כ"ח פסוק כ"ה: "הלוא אם שוה פניה והפיץ קצח וכמון יזרק".

בתקופת המשנה והתלמוד היה נפוץ גידול הקצח בכל חלקי הארץ, וזרעיו שימשו הן כתבלין על הלחם. והן כתרופה יעילה כנגד מחלות לב.
על סגולותיו הרפואיות נאמר בתלמוד (מסכת ברכות, דף מ'): "אמר רב חמא בר' חנינא: הרגיל בקצח אינו בא לידי כאב לב".

הוא משמש זה מאות שנים (כמקור מזון ומקור להפקת שמן) באסיה, במזרח התיכון ובאפריקה לצרכים רפואיים.
באסיה הוא מוכר כ"זרעי בצל שחורים". השימוש המסורתי בו הוא לצרכים של בריאות הריאות, מערכת העיכול, תפקוד הכליות והכבד, מערכת זרימת הדם, שיפור ההרגשה הכללית, שלשול ועוד מחלות רבים.

לפי הנטורופתיה, הקצח משמש לאיזון לחץ הדם, בטיפול בכאבים וגזים במערכת העיכול וכתרופה נגד תולעים במערכת העיכול.

כמו כן הוא גם משמש כתבלין ללחם.

קיים מחקר רפואי המאשר כי לקצח התרבותי השפעות רפואיות. חושבים שרוב ההשפעות קשורות למרכיב בשם תיימוקוויינון (thymoquinone). ההשפעות שנמצאו כללו הורדת לחץ הדם ושיפור הנשימה.

לקצח טעם חזק ומריר, וריחו החלש מזכיר ריח תות שדה. בישראל משתמשים בו לרוב במוצרי מאפה, ובמקומות אחרים בעולם גם לייצור סוכריות וליקרים.

### שמן קצח

שמן קצח טהור משמש בעיקר ברפואה אלטרנטיבית כנגד אלרגיות, אסתמה, מחלות עור כפסוריאזיס ודלקת עור אטופית, לחץ דם גבוה, בעיות במערכת העיכול, לאיזון המערכת החיסונית ולצרכים וטרינריים. את השמן המופק בכבישה קרה ניתן להשיג גם בצורת כמוסות.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קצח תרבותי** |
| ויקימינים טקסונומיה בוויקימינים: **Nigella sativa** |

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

* מידע על הקצח בעברית
* מידע מקיף, באתר גאמנון
* תקציר מאמר על השפעה הרפואית של קצח, באתר NCBI (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000162538

 |
**אליזבת "ליסה" פאוס** (בגרמנית: **Elisabeth "Lisa" Paus**; נולדה ב-19 בספטמבר 1968) היא פוליטיקאית גרמנייה ממפלגת הירוקים המשמשת כשרה לענייני משפחה, אזרחים ותיקים, נשים ונוער של גרמניה מאז 25 באפריל 2022.

ביוגרפיה
--------

פאוס נולדה בעיר ריינה שבגרמניה המערבית וגדלה באמסבורן הסמוכה, קרוב לגבול הולנד. היא גדלה במשפחה אמידה; אביה, המהנדס הרמן פאוס, הוא הבעלים של חברת "Hermann Paus Maschinenfabrik" המייצרת כלי רכב למטרות כרייה. לאחר שסיימה את לימודיה התיכוניים היא התנדבה במשך שנה אחת בבית יתומים בהמבורג. לאחר מכן עברה לברלין כדי ללמוד באוניברסיטה החופשית. ב-1999 היא סיימה תואר שני בכלכלה.

ב-1995 היא הצטרפה למפלגת הירוקים של גרמניה. מ-1997 עד 1999, פאוס עבדה עבור פרידר אוטו וולף שהיה חבר הפרלמנט האירופי מטעם מפלגת הירוקים. ב-1999 היא נבחרה בעצמה לפרלמנט של מדינת ברלין. בשנת 2005 הפכה למורה בבית הספר לכלכלה ומשפטים בברלין. ב-2009 היא נבחרה לבונדסטאג והייתה חברה בוועדת הכספים ובוועדה לענייני האיחוד האירופי. כמו כן היא הייתה חברה בוועדת החקירה הפרלמנטרית של שערוריית וירקארד. לאחר הקמת ממשלת גרמניה ה-24, היא מונתה לתפקיד השרה לענייני משפחה, אזרחים ותיקים, נשים ונוער.

קישורים חיצוניים
----------------

ויקישיתוף מדיה וקבצים בנושא **ליסה פאוס** בוויקישיתוף
* 

* אתר האינטרנט הרשמי של ליסה פאוס (בגרמנית)
* ליסה פאוס, ברשת החברתית פייסבוק

* ליסה פאוס, ברשת החברתית טוויטר

* ליסה פאוס, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* GND: 1156559405
* VIAF: 2491152503004210800002
* WorldCat: viaf-2491152503004210800002

 |
**קובץ מידע קריסטלוגרפי** (באנגלית: **Crystallographic Information File** או בראשי תיבות CIF) הוא פורמט תקני של קובץ טקסט המייצג מידע קריסטלוגרפי, שנוסח על ידי האיגוד הבינלאומי לקריסטלוגרפיה (IUCr). פורמט CIF פותח על ידי קבוצת עבודה על מידע קריסטלוגרפי ב-IUCr בתמיכת ועדת IUCr למידע קריסטלוגרפי וועדת IUCr לכתבי עת.

הפורמט של הקובץ פורסם לראשונה על ידי הול, אלן ובראון ב-1991‏ ועבר מאז עדכונים. הגרסה העדכנית כיום היא גרסה 1.1. המפרט המלא של הפורמט מצוי באתר IUCr. תוכנות מחשב רבות להצגת מבנה מולקולרי תומכות בפורמט זה, כולל Jmol.

פורמט זה קשור לפורמט **mmCIF** קיצור של CIF מקרומולקולרי, שנועד לשמש כאלטרנטיבה לפורמט PDB המשמש את בנק מידע החלבונים (Protein Data Bank). כמו כן קשורה לפורמט "מסגרת המידע הקריסטלוגרפי" (**Crystallographic Information Framework**), מערכת נרחבת של פרוטוקלי תקשורת המבוססים על מילוני נתונים וכללים יחסיים המבוטאים ביישומים ממחושבים שונים, כולל גם, אך לא רק, קובץ מידע קריסטלוגרפי ו-XML.

ראו גם
------

* מאגר המידע המבני של קיימברידג'

קישורים חיצוניים
----------------

* האיגוד הבינלאומי לקריסטלוגרפיה

הערות שוליים
------------

1. ↑  Hall SR, Allen FH, Brown ID (1991). "The Crystallographic Information File (CIF): a new standard archive file for crystallography". *Acta Cryst*. **A47**: 655–685.`{{cite journal}}`: תחזוקה - ציטוט: multiple names: authors list (link)
2. ↑  Brown ID, McMahon B (2002). "CIF: the computer language of crystallography". *Acta Crystallogr B*. **58** (Pt 3 Pt 1): 317–24. PMID 12037350.